Més informació: Dolors Grillo ( [EMAIL] )
Termini de presentació de sol·licituds: des del 18/10/2016 a l'01/12/2016 (tancat)
L'objecte de la convocatòria Beatriu de Pinós és atorgar 60 ajuts individuals per a la contractació i incorporació de personal investigador postdoctoral en el sistema de ciència i tecnologia català.
Totes les universitats, centres de recerca i fundacions hospitalàries situades a Catalunya es poden beneficiar d'aquest ajut.
Els centres tecnològics, centres de suport a l'activitat tecnològica i els centres de difusió tecnològica estan exclosos d'aquesta convocatòria.
Les persones candidates han de complir els requisits següents:
a) Haver obtingut el títol de doctor entre l'1 de gener de 2009 i el 31 de desembre de 2014 (s'entén com a data d'obtenció del doctorat la data de lectura i aprovació de la tesi).
El període d'obtenció del títol de doctorat pot ser de l'1 de gener de 2007 al 31 de desembre de 2014 si es justifica qualsevol d'aquests supòsits durant aquest període:
- Haver gaudit d'un període de baixa per maternitat o paternitat.
- Haver tingut a càrrec menors de sis anys, persones amb discapacitat física, psíquica o sensorial, o persones més grans de 65 anys que depenguin de la persona beneficiària i requereixin una dedicació especial.
- Haver patit una malaltia greu o un accident amb una baixa mèdica igual o superior als sis mesos.
b) Tenir, en el moment d'incorporar-se a l'entitat receptora, un mínim de dos anys d'experiència postdoctoral fora de l'Estat espanyol.
Aquesta experiència postdoctoral, independentment del tipus de vinculació, es pot haver dut a terme en institucions diferents, sempre que el període total d'estada postdoctoral sigui, com a mínim, de dos anys.
c) No haver residit o treballat a l'Estat espanyol més de 12 mesos en els darrers tres anys anteriors a la data de presentació de la sol·licitud.
L'ajut va destinat a subvencionar la despesa contractual generada durant un període de 2 anys.
Les entitats beneficiàries dels ajuts han de formalitzar el contracte d'acord a la normativa vigent corresponent dins del període comprès entre la data de publicació de la resolució de concessió al tauler electrònic de la Generalitat i l'1 de gener de 2018.
Atenent a les disponibilitats pressupostàries, aquests ajuts es podran renovar per un any més prèvia presentació dels informes corresponents i seguint les condicions i els requisits que s'estableixin a la convocatòria corresponent.
L'import de l'ajut per a la contractació del personal investigador és de 86.000,00 euros.
Aquesta quantitat finança el cost de cada contracte durant els 2 anys de l'ajut i inclou la retribució que ha de percebre el personal investigador, i la quota patronal de la Seguretat Social.
L'entitat beneficiària de l'ajut haurà d'assumir qualsevol increment dels costos contractuals derivat de qualsevol incidència que es produeixi.
L'entitat beneficiària de l'ajut, si ho creu oportú, pot incrementar el sou del personal investigador contractat amb fons propis i fer-se càrrec, a més, de la quota patronal de la Seguretat Social corresponent.
Addicionalment, l'ajut compta amb un import complementari de 6.000,00 euros adreçat exclusivament a les accions que implementi la persona candidata durant el període de gaudi del contracte objecte de l'ajut i que gestionarà la mateixa entitat beneficiària.
El termini legal màxim de resolució és de sis mesos, comptadors a partir de l'endemà de la publicació d'aquesta convocatòria al DOGC.
Transcorregut aquest termini sense resolució expressa, la beca sol·licitada s'entén desestimada per silenci administratiu.
El pagament del 40% de l'ajut per a la contractació de la persona candidata i el pagament del 80% de l'ajut complementari es tramitaran en el moment en què l'entitat receptora certifiqui la incorporació del personal investigador contractat, en el termini d'un mes a partir de l'endemà que s'hagi fet efectiva, mitjançant:
El pagament del 50% de l'ajut per a la contractació de la persona candidata es tramitarà en el moment en què l'entitat beneficiària de l'ajut presenti a l'AGAUR la memòria cientificotècnica de seguiment.
El pagament restant del 10% l'ajut per a la contractació de la persona candidata i del 20% de l'ajut complementari es tramitarà quan l'entitat receptora presenti a l'AGAUR la documentació justificativa.
Si es produeix una renúncia parcial que impliqui la justificació d'un període de contractació inferior als 12 mesos, l'import màxim justificable de l'ajut complementari serà de 3.000,00 euros.
Per valorar el compliment dels objectius previstos a la sol·licitud, l'entitat beneficiària de l'ajut ha de presentar, un mes abans de l'acabament del primer any de contracte, una memòria cientificotècnica segons el model normalitzat.
Les entitats beneficiàries han de justificar l'execució efectiva dels projectes i acreditar-ho durant el mes següent a la finalització del contracte objecte de l'ajut, independentment de la causa que el motivi.
a) Memòria cientificotècnica explicativa del compliment dels objectius i finalitat de l'ajut, amb indicació de les activitats realitzades i dels resultats obtinguts, signada per la persona candidata contractada i amb el vistiplau de l'investigador o investigadora del grup de recerca receptor que ha coordinat l'activitat de recerca de la persona candidata.
Aquesta memòria ha de seguir el model normalitzat.
També s'ha d'enviar per correu electrònic.
b) Un certificat de l'investigador o investigadora del grup de recerca receptor que ha coordinat l'activitat de recerca de la persona candidata, que acrediti el treball o projecte de recerca desenvolupat i les dates en què s'ha dut a terme, amb el vistiplau del la persona amb capacitat de representant legal de l'entitat (sense model normalitzat).
c) Una certificació del cost de contractació de la persona candidata durant el període de l'ajut, expedida amb el vistiplau de la persona amb capacitat de representant legal de l'entitat (sense model normalitzat).
d) Còpia de les dues darreres nòmines.
e) Una relació classificada de les despeses efectuades amb l'ajut complementari signada pel seu representant legal, amb identificació del concepte, del creditor, número de la factura o document de valor probatori equivalent en el tràfic mercantil, l'import, la data d'emissió i la data de pagament (segons model normalitzat).
Les despeses durant el període d'execució de l'activitat subvencionada han d'estar realment pagades dins del període donat per a la justificació de l'ajut.